
Foarte interesant este faptul că în ultimele luni de zile, presa mainstream a fluturat cu obstinaţie teoria lui Lucian Cueşdean privind înrudirea românilor, cu un segment de populaţie 
hindi din regiunea Punjab - India. Interesant că această fluturare publică a unei pseudo-teorii istorice este promovată de presa oficală azi, tocmai când România importă până în 
2026 vreo 350 de mii de muncitori străini din India, Pakistan (tot India de dinainte de 1948), Nepal și Bangladesh (teritorii indiene din vremea colonizării britanice). Se dorește de 
către guvern şi sistem în general o reînviere a unei teorii pseudo-știinţifice privind înrudirea dintre stră-români și populaţii din India pentru o atitudine prietenoasă față de noii 
muncitori sosiți? Interesant că teoria lui Lucian Cueșdean s-a propagat în câteva cărți publicate din jurul anilor 2000 până în 2016, dar abia acum cineva de la comanda presei 
oficiale o promovează cu asiduitate, lucru care mi se pare suspect. Cărţile lui Cueșdean "Românii preromani”, "România - inima vechii Europe” sau "Limba rumânilor nu se trage de 
la Roma” nu au fost prelucrate și promovate de istoriografia română când au văzut lumina tiparului. În schimb astăzi sunt promovate de presă suspect de mult nu de către istorici. În 
primul rând, Lucian Cueșdean nu este istoric, ci medic. Este un amator pasionat de istorie, care scrie despre o teorie istoriografică apărută la începutul secolului XX. Nu aduce ceva 
nou, ci doar compilează vechi teorii şi studii privind istoria arienilor pelasgi. Cueșdean doar reia teoria într-un stil propriu eseistic şi literar, nu științific sau cu instrumentele 
istoriografice. Teoria lingvistică a doctorului Lucian Cueșdean a atras atenţia, dezvăluind o posibilă legătură între limba română și limba punjabi, vorbită de aproximativ 80 de 
milioane de oameni în nordul Indiei. Despre acest fapt istoric s-au scris în perioada interbelică studii și tomuri întregi, inclusiv Mircea Eliade. Conform interpretărilor lui Cueşdean, 
limba punjabi împărtășește în mod surprinzător aproximativ 2.000 de cuvinte cu limba română, multe dintre acestea fiind similare cu cuvinte din latină, sugerând o legătură istorică 
profundă între cele două limbi, scria Playtech.ro. După două decenii de studii, medicul Cueșdean a avansat ipoteza că triburile geto-dacice, cunoscute pentru influenţa lor extinsă în 
Europa şi Asia, ar fi lăsat urme lingvistice care se regăsesc astăzi în regiunea Punjab din India. De fapt, autorul doar spune ce au scris alții înainte. Această teorie sugerează că limba 
vorbită de geţi ar fi putut fi un precursor al limbii române, posibil mai vechi decât latina. Această descoperire cum spune presa ar putea răsturna înțelegerea convențională asupra 
originii limbii române şi asupra limbilor indo-europene în general. Cueșdean a examinat asemănările lingvistice între română şi punjabi, identificând cuvinte de bază, cum ar fi 
„mână”, „soare” şi „drum”, care sunt aproape identice în ambele limbi. Această analiză lingvistică a făcut-o în perioada interbelică în special de Nicolae Miulescu. Analizele sugerează 
o apropiere fonetică și semantică între aceste limbi, indicând că geții ar fi vorbit o limbă similară cu latina înainte de influența romană. Cueșdean recomandă o verificare banală: 
traducerea cuvintelor din română în engleză și apoi în punjabi, pentru a compara similitudinile fonetice și semantice. Teoria lui Cueșdean se bazează pe studii istorice despre 
masageţi, un trib antic menționat de Herodot şi Strabon, care ar fi ocupat teritoriul din apropierea Chinei și Indiei actuale. Cueșdean speculează că acești masageţi ar fi fost strămoşii 
actualilor locuitori din Punjab, cunoscuți ca Jats. Această legătură ar putea întări ipoteza că geții au influențat limbile din Asia Centrală. 


Teoria este desigur controversată, dar are un sâmbure de adevăr care vine din prototipul arhetipal al unui popor pelasg ancestral de origine ariană, popor din care s-au născut tracii 
şi ramura lor geto-dacii. Această descoperire nu a făcut-o Cueşdean, ci Nicolae Densuşianu la începutul secolului XX, fiind chiar sugerată subtil de înaintașul lui, marele A.D. Xenopol. 
Numeroşi lingviști și istorici contestă această ipoteză, subliniind lipsa dovezilor concludente și argumentând că asemănările lingvistice pot fi explicate prin contacte culturale mai 
recente sau influențe diversificate. De apreciat doar că descoperirile lui Cueşdean deschid noi direcții de cercetare şi ridică întrebări enigmatice despre migrațiile antice și 
influenţele lingvistice între Europa şi Asia. Lucian Cueșdean sugerează o legătură între limba română și punjabi, aduce în prim-plan posibilitatea unei strânse conexiuni istorice între 


triburile traco-geto-dacice şi regiunile asiatice. Este o ipoteză ce aruncă o lumină inedită asupra originilor limbilor indo-europene și a interacțiunilor culturale din antichitate. 
Descoperirile lingvistice continuă să fie un domeniu plin de mister, invitând cercetătorii să exploreze mai adânc rădăcinile comune ale limbilor vorbite astăzi în Punjab și România. 
Dar asta nu însemnă deloc că noi astăzi suntem înrudiți etnic sau lingvistic cu locuitorii indieni din Punjab. Din păcate în acest normativ istoriografic, Cueșdean dezvoltă un imaginar 
mai mult ce ține de fantezie. 


Aş vrea să lămuresc această teorie care nu este validată științific și istoric pentru a lămuri lucrurile pentru publicul larg. În primul rând, așa-zisa teorie a lui Lucian Cueşdean nu este 
a lui. Despre arealul balcanic și carpato-danubiano-pontic până spre granițele actuale ale Lituaniei, la nord, la est spre Nipru și la vest până în Alpi, s-au scris studii consistente că a 


existat o populaţie indigenă a pelasgilor arieni, care este izvorul populațiilor indo-europene. Istoricul Nicolae Densușianu în cartea "Dacia Preistorică” apărută la București ân 1913 
vorbeşte despre această populaţie autohtonă pelasgă indo-europeană și ariană, care a fost izvorul populațiilor euro-asiatice. Cartea a făcut furori în epocă, dar nu a fost promovată 
de Academia Română din motive obiective, pentru că afecta teoria continuității daco-romane și latinizarea impusă iconic de către Școala Ardeleană. Din rândurile acestei populații 
pelasge, care a stat la baza formării poporului trac cu ramura geto-dacă, se trag și mesageţii care au emigrat spre Caucaz și apoi în subcontinentul indian. Această teorie a originii 
pelasge a unui popor arhetipal arian, strămoşii geto-dacilor, a scris şi Nicolae Miulescu în "Dacia - Țara Zeilor” în perioada interbelică, publicând abia în 1975 la Editura Nagard din 
Italia celebra carte, care continuă teoria lui Nicolae Densuşianu, dar vine şi cu abordări originale. De fapt, poemele epice sau scripturile sfinte Mahābhārata, Ramayana şi 
Upanişadele sunt opere ale acestei populaţii pelasge, adică strămoşii traco-geto-dacilor, poporul arian primordial, care este la baza populațiilor euro-asiatice. Astfel s-ar explică cele 
circa 2000 de cuvinte din traco-geto-dacă în speță română în similaritate consonantică cu aceleşi cuvinte din operele vedice menționate și ale limbii celor 80 de milioane de locuitori 
din Punjab. Ca fost editor al cărții lui Nicolae Miulescu - "Dacia Ţara Zeilor” apărută în 1993 la Editura clujeană Zalmoxis am cunoscut și promovat doar ca viziune culturală această 
teorie, care nu este a lui Lucian Cueșdean. La baza acestei teorii pelasge, a originii unui popor al mesageţilor care făcea legătura dintre Carpaţi-Caucaz și nordul Indiei stau și 
lucrările cercetătoarei lituaniene Marija Gimbutas, care în anii '70 şi '80 ai secolului trecut a vorbit și scris despre o civilizație a "kurganelor” din spațiul Balcani până în Lituania, ce a 
stat la fundamentul populațiilor euro-asiatice, astfel explicându-se înrudirile de cuvinte din limba română și limba lituaniană. Din păcate această teorie nu a fost dusă mai departe în 
cercetarea sa după primul război mondial de către Vasile Pârvan în ”Getica” pentru că istoricul a văzut limitele ştiinţifice ale acestei terorii, dar și pentru că era foarte dificil să intri 
atunci în conflict cu o paradigmă istoriografică devenită imuabilă și promovată politic de către istoriografia oficială românească de la Școala Ardeleană încoace, prin Academia 
Română. Mai mult, istoricii occidentali au preluat teoria clasică a continuității daco-romane și a latinizării poporului român fapt ce făcea greu schimbarea de paradigmă în preajma 
Marii Uniri sau a conferinţei de pace de la Paris din 1920. 


Menţionez că Nicolae Miulescu, Nicolae Densușianu și ucenicul lor Lucian Cueşșdean au dreptate să ridice semne de întrebare privind latinizarea doar într-o 170 de ani a teritoriului 
Daciei ocupat doar un sfert de către romani, asta în schimb ce Sardina, Malta Britania sau Panonia cucerite sute de ani nu și-au schimbat lexicul autohton de bază și nici nu s-au 
romanizat complet. E adevărat că limba română nu poate fi una doar de origine latină, ci are un puternic substrat traco-geto-dac și aș adăuga şi ilir. Fără îndoială că limba tracilor și 
geto-dacilor era înrudită cu limba latină astfel se explică simbioza între cele două limbi înrudite într-un teritoriu ca Maramureșul, Basarabia de azi, pământuri pe care nu au călcat 
vreodată un picior de roman. Dacia era imensă față de teritoriul cucerit de romani. Evident că latinii și şi geto-dacii erau înrudiți ca popoare, iar romanizarea este de fapt o sinergie 
dintre două popoare apropiate, originare din același mare popor pelasg arhetipal. Deci romanii şi dacii erau popoare înrudite, astfel explicându-se latinizarea sau "romanizarea” 
unui teritoriu imens ca și Dacia sau Tracia, în regiuni în care nu au ajuns niciodată romanii: Maramureșul istoric dincolo de Tisa, Moldova cu Basarabia, zona dincolo de Bug, Pocuția, 
Carpaţii Păduroși etc. Dacii dinspre Nipru nu ştiau de existența romanilor, deci nu aveau cum să învețe latina. Limbile erau fără îndoială "încuscrite” așa cum se interpretează și 
Columna lui Traian când Traian vorbește cu trimișii daci fără translator. Mircea Eliade a sugerat în lucrările sale acest lucru. Mai mult marele învăţat de la Chicago a spus că 
Alexandru Macedon a fost trac, care în loc să aleagă să-i unească pe toți tracii, inclusiv pe cei din Dacia de la nord de Dunăre, a ales ispita greacă care a dus la elenism. Să fi mers 
Alexandru Macedon până pe fluviu Gange şi în Punjab în căutarea unor strămoși pelasgi arieni ai poporului primordial, al mesageților? Este o ipoteză a marelui istoric al religiilor, 
doar o teorie nedovedită ştiinţific. 


Poetul Vergiliu în poemul epic "Eneida” ne prezintă clar în versuri că întemeierea Romei s-a realizat de către Enea, prinţul trac fugit din Troia. Deci Roma avea origini tracice la 
fondare. Să menţionăm că vestul Asiei mici era locuit de traci, ca și Balcanii și Carpaţii. Unde greșeşte Lucian Cueșdean și corifeii teoriilor lui Densușianu sau Miulescu, este faptul că 
văd unitar acest "popor primordial”, adică pelasgii, arhetipul etnic al traco-geto-daci, că ar fi același popor cu cei emigrați în Caucaz sau India vedelor cu câteva mii de ani înainte. 
Nici azi nu se poate în era tehnologiei comunicaţiilor înalte să se perceapă foarte unitar popoarele, dar atunci pe mii de kilometri depărtare într-o economie autarhică și izolată. 
Există similarități ancestrale și arhetipale la popoare înrudite, dar nu o coeziune rămasă unitară pentru un singur popor. Ar fi o absurditate etnogenetică. Dar aceste similarități la 
mii de kilometri depărtare există, dar nu confirmă unitatea, ci doar civilizația comună, originară în durata lungă a istoriei. Există în Maramureș pe porțile din lemn celebre, deja în 
etnografie, semne solare, chiar și zvastica, semne înrudite sau similare cu cele ariene din India nordică sau Himalaya. Fără îndoială există o legătură etnico-culturală a unui popor 
pelasg care unea Europa de Gange, o cultură Cucuteni și a Kurganelor care credea în Ra - zeul soarelui, dar nu același popor, ci o civilizaţie sau un tip civilizaţional-cultural. 
Bineînţeles asta nu înseamnă că locuitorii din Punjab erau strămoșii românilor sau invers cum poate părea din teoria lui Cueșdean. E ca şi cum am spune că noi suntem același popor 
înrudit de la Adam și Eva. Strămoșii noștri distincți şi cunatificabili științific şi isotriografic sunt traco-geto-dacii. Realitatea istorică dovedește arheologic și științific că în Balcani 
până spre nordul Carpaţilor Păduroși în vremea expansiunii romane începând cu secolul III b. H. trăia un popor trac cu subdiviziunea etnică geto-dacă. Această populație tracă era 
formată deja individual ca popor distinct, care era prin trecutul pelasg înrudit cu latinii din Italia. Când romanii au atacat Dacia, poporul lui Decebal era un neam conturat și 
individualizat etnic și cultural, deci nu mai avea de-a face cu eventualele ramuri mesagete ajunse cu câteva mii de ani înainte pe "Calea Zeilor, în Punjab, Numai amatori pasionați ca 
Cueșdean sau istoricii ceauşiști pot interpreta existența unui popor ca unitar cultural și lingvistic de la Dunăre la Gange, la o distanță de câteva mii de kilometri şi la o distanță 
istorică de miii de ani. Consider că istoria trebuie rescrisă de istorici, nu de amatori chiar de bună credință, care prin teoriile lor duc în eroare etnogeneza românească şi devenim 
necredibili în faţa istoriografiei occidentale și, mai ales, a adevărului istoric. Desigur teoria continuității și romanizării clasice nu mai este credibilă acum. A fost un vehicul al Școlii 
Ardelene - și al cronicarilor moldoveni ai timpului, care a fost folosit şi politic pentru că noi să avem un trecut glorios, că ne "trăgeam de la Râm” deci eram urmașii unui imperiu 
roman civilizat şi puternic, ceea ce nu este un neadevăr. Dar realitatea este mai complexă. Nu trebuie să ne fie ruşine de originile noastre traco-iliro-geto-dace și desigur romane. 
Poporul român s-a format pe existența unei populații autohtone locale traco-geto-dace, din prototipul etnogenetic indo-european pelasg, pe un areal larg, din sudul Acarnaniei - 
Munţii Pindului până la nord de Carpaţii Păduroși, iar la est de la Nipru înspre vest până în Panonia lacului Balaton, ca un popor distinct și originar, care a preluat desigur și semne 


de limbă, cultură și civilizaţie latină dinspre imperiul roman. Şi acum există înrudiri dintre hindi și limba română pe filiera prototipului pelasg. De exemplu "”maramu” însemană în 
hindi "a ucide”, dar dacă spui "a maramu” (la Maramu') cum spun și azi moroșenii înseamnă în hindi "iubește-mă”, iar numele râului Mara din Maramureșul istoric în aceeași limbă 
hindi se traduce cu "cea care ucide”. Evident asistăm la o rămășită etno-lingvistică milenară din poporul indo-european pelasg provenit pe filiera culturii kurganelor amintite de 
Marija Gimbutas, dar asta nu înseamnă că suntem urmașii indienilor sau strămoșii indienilor, cum ar interpreta amatorii în istorie. Lingvistica poate broda pe seama etnonimului 
român, de la Ra- man, adică de la Ra - zeul soarelui corelat cu „man” ce înseamnă „om /bărbat” ce s-ar traduce astfel împreună „oamenii soarelui” sau „poporul soarelui”. Ar putea 
veni român de la cetățean roman, dar și de la verbul „a rămâne” din latinescul „remanere”. Din punct de vedere lingvistic, istoria poate fi o necunoscută, de aceea istoricii trebuie să- 
şi spună ultimul cuvânt, nu medicii. Deci, noi românii nu suntem din Punjabi și nici de la Roma nu ne tragem, ci suntem de aici autohtoni din Pind până în Carpaţi, de la Nipru până în 


Panonia. La noi acasă, din arhetip! 

(https://r3media.ro/romania-educata-scoala-ii-invata-pe-copiii-nostri-ca-sunt-cetateni-globalinu-ai-unei-anumite-natiuni-daca-iubesti-romania-sovin/) 

